
	Priekšlikums (FM - 07.09.2026.)
Ņemot vērā, ka saskaņā ar grozījumiem Likumā par budžetu un finanšu vadību, kas stāsies spēkā ar 01.01.2027., no 2027. gada tiek veidota jauna valsts budžeta struktūra un attiecīgi mainās valsts budžeta resoru programmu un apakšprogrammu kodi, lūdzam Ministru kabineta (turpmāk - MK) rīkojuma projekta 5.2. apakšpunktā un 6. punktā norādīt jauno programmas "Līdzekļi neparedzētiem gadījumiem" kodu atbilstoši budžeta sagatavošanas grafika (MK 15.05.2026. rīk.Nr.275) 2.pielikumā apstiprinātajai valsts budžeta likumprojekta jaunajai programmu un apakšprogrammu struktūrai, vienlaikus atbilstoši precizējot arī MK rīkojuma projekta anotācijā sniegto informāciju.
Piedāvātā redakcija
-
	Ņemts vērā
Precizēts rīkojuma projekta 5.2.apakšpunkts un 6.punkts, kā arī anotācijas 3.sadaļas 6.punkts un teksts 3.sadaļā "Cita informācija".

	Priekšlikums (ĀM - 07.09.2026.)
Konceptuāli Iekšlietu ministrijas iniciatīvu atbalstām, taču ņemot vērā, ka Nepāla un Apvienoto Nāciju Organizācija ir aicinājušas starptautiskos donorus prioritāri sniegt finansiālu, nevis materiālu palīdzību, jo finanšu līdzekļu piešķiršana nodrošina ātrāku, elastīgāku un efektīvāku reaģēšanu uz cietušo vajadzībām, vienlaikus samazinot loģistikas izmaksas un organizatoriskos sarežģījumus, Ārlietu ministrija izsaka priekšlikumu rīkojuma projektā paredzēto humānās palīdzības sūtījumu aizstāt ar finansiāla atbalsta sniegšanu Nepālai.
Ārlietu ministrija ir iesniegusi Ministru kabinetā iniciatīvu par 100 000 euro piešķiršanu Nepālai, tādēļ arī Iekšlietu ministrijas iniciēto materiālās palīdzības atbalstu aizstājot ar finansiālu atbalstu, būtu iespējams palielināt kopējo Latvijas finansiālo ieguldījumu, tādējādi nodrošinot mērķtiecīgāku un apjoma ziņā pietiekamu palīdzību plūdu radīto seku likvidēšanai.

 
Piedāvātā redakcija
-
	Nav ņemts vērā
Pamatojoties uz Nepālas Federālās Demokrātiskās Republikas pieprasījumu ar prioritārām un steidzamām vajadzībām pēc katastrofālajiem plūdiem un atbilstoši Ministru kabineta 2017.gada 12.decembra noteikumu Nr.721 "Humānās palīdzības saņemšanas un sniegšanas kārtība" (turpmāk - noteikumi Nr.721) 21.punktam, Iekšlietu ministrija sadarbībā ar Veselības ministriju izvērtēja valsts materiālās rezervēs esošo resursu sagatavošanu humānās palīdzības sniegšanai un virza izskatīšanai attiecīgu Ministru kabineta rīkojuma projektu par humānās palīdzības sniegšanu, paredzot nosūtīt Nepālai materiālos resursus (6000 segas un 50 glābšanas darbu ķiveres (ar lukturīti)) no valsts materiālajām rezervēm.
Ja Ministru kabinets lems par finansiālās palīdzības sniegšanu, atbilstoši noteikumu Nr.721 20. punktam Ārlietu ministrija sagatavo un iesniedz Ministru kabinetā rīkojuma projektu par finansiālās palīdzības sniegšanu no valsts budžeta līdzekļiem.

